pandamêl utami langkung saking nyirnakakên Prabu Jarasandha, kosokwangsupipun manawi kula suminggah saking pandamêl awrat punika wau, jagad nganggêp dhatêng kula para Pandhawa, tuwin kakang Prabu Krêsna, punika taksih anguciwani, mangka nyatanipun pancèn sampun sarwa samêkta. Punapa kakang prabu botên lingsêm manawi mirêng ucapipun tiyang ingkang mastani kula dalah para kadang sadaya punika sami kuciwa. Sintên anggayuh darajat mauni, dipun pinangkani saking mangun katêntrêman, lajêng enggal nampèni pangangge sarwa jingga, makatên ugi para ksatriya, sabên sagêd unggul kalihan mêngsahipun, gampil kemawon manawi karsa jumênêng nata binathara, mila suwawi sami lumawan mêngsah ingkang misuwur ing jagad punika."
